**บทที่ 3**

**วิธีดำเนินการวิจัย**

 การวิจัยการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1 โดยมีวัตถุประสงค์ 1. เพื่อศึกษาสภาพการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์สำนักงานเขตพื้นที่การศึกษาประถมศึกษากาฬสินธุ์ เขต 1 2. เพื่อศึกษาปัญหาและข้อเสนอแนะเกี่ยวกับการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์

ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์เขต 1

ซึ่งผู้วิจัยได้ดำเนินการดังนี้

 1. ประชากรและกลุ่มตัวอย่าง

 2. เครื่องมือที่ใช้ในการวิจัย

 3. การสร้างเครื่องมือที่ใช้ในการวิจัย

 4. การเก็บรวบรวมข้อมูล

 5. การวิเคราะห์ข้อมูลและสถิติที่ใช้

**ประชากรและกลุ่มตัวอย่าง**

 1. ประชากรในการวิจัยครั้งนี้คือบุคลากรทางการศึกษาโรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1จำนวน 180 คน

 2. กลุ่มตัวอย่าง กำหนดขนาดแบบสุ่มอย่างง่าย ได้จำนวน 86 คน

**เครื่องมือที่ใช้ในการวิจัย**

 เครื่องมือที่ใช้ในการวิจัยครั้งนี้เป็นแบบสอบถามเกี่ยวกับสภาพการบริหารจัดการสถานศึกษาตามหลักปรัชญาของเศรษฐกิจพอเพียงจำนวน 1 ฉบับแบ่งเป็น 3 ตอนดังนี้

ตอนที่ 1 สอบถามข้อมูลพื้นฐานของผู้ตอบแบบสอบถามมีลักษณะเป็นแบบตรวจสอบรายการ (Checklist )

ตอนที่ 2 สอบถามสภาพการบริหารจัดการสถานศึกษาตามหลักปรัชญาของเศรษฐกิจพอเพียงอันประกอบด้วยหลักแนวคิดสามห่วงสองเงื่อนไขได้แก่ความพอประมาณความมีเหตุผลการมีภูมิคุ้มกันที่ดีในตัวเงื่อนไขความรู้และเงื่อนไขคุณธรรมตามขอบข่ายงานใน 4 ด้านคือ

 2.1 ด้านการบริหารวิชาการจำนวน 15 ข้อ

 2.2 ด้านการบริหารงบประมาณจำนวน 15 ข้อ

 2.3 ด้านการบริหารงานบุคคลจำนวน 15 ข้อ

 2.4 ด้านการบริหารทั่วไปจำนวน 15 ข้อ

ข้อคำถามมีลักษณะเป็นแบบมาตราส่วนประมาณค่า (Rating Scale ) 5 ระดับ

ตอนที่ 3 สอบถามข้อเสนอแนะเกี่ยวกับการบริหารจัดการสถานศึกษาตามหลักปรัชญาของเศรษฐกิจพอเพียง กรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1 มีลักษณะเป็นแบบปลายเปิด (Open Ended)

 ตอนที่ 4 เปรียบเทียบสภาพการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์สำนักงานเขตพื้นที่การศึกษาประถมศึกษากาฬสินธุ์ เขต 1 ใช้ค่า T-test

**การสร้างเครื่องมือที่ใช้ในการวิจัย**

 เครื่องมือที่ใช้ในการเก็บรวบรวมข้อมูลผู้วิจัยได้ดำเนินการตามขั้นตอนดังต่อไปนี้

 1. ศึกษาค้นคว้าเอกสารบทความและงานวิจัยที่เกี่ยวข้องเพื่อเป็นแนวทางในการสร้างเครื่องมือให้ครอบคลุมเนื้อหาที่กำหนด

 2. สร้างแบบสอบถามโดยเขียนเป็นข้อกระทงความของแบบสอบถามตามขอบเขตด้านเนื้อหา

 3. นำแบบสอบถามฉบับร่างเสนออาจารย์ที่ปรึกษาเพื่อพิจารณาตรวจสอบแนะนำและปรับปรุงแก้ไขให้มีความเหมาะสมกับวัตถุประสงค์ของการวิจัย

 4. นำแบบสอบถามไปให้ผู้เชี่ยวชาญตรวจสอบคุณภาพเบื้องต้นด้วยการแสดงหลักฐานความเที่ยงตรงตามเนื้อหา (Content Validity) ของแบบสอบถามโดยให้ผู้เชี่ยวชาญตรวจสอบจำนวน 3ท่าน

 4.1 บาทหลวงขวัญ ถิ่นวัลย์ ผู้อำนวยการฝ่ายการศึกษาสังฑมณฑลท่าแร่ – หนองแสง, ผู้รับใบอนุญาตและผู้จัดการโรงเรียนเซนต์ยอแซฟกุฉินารายน์

 4.2 บาทหลวงวิรัช นารินรักษ์ ผู้รับใบอนุญาตและผู้จัดการโรงเรียนเซนต์

ยอแซฟสกลนคร (ศูนย์อำนวยการโรงเรียนในเครือเซนต์ยอแซฟ)

 4.3 บาทหลวงวีระพงษ์ โพธิมล ผู้รับใบอนุญาตและผู้จัดการโรงเรียนเซนต์

ยอแซฟกาฬสินธุ์ ได้พิจารณาความสอดคล้องของข้อคำถามกับนิยามเชิงปฏิบัติการที่ได้นิยามไว้ โดยคัดเลือกข้อคำถามที่มีค่าดัชนีความสอดคล้อง (IOC) ตั้งแต่ .67ขึ้นไปซึ่งคัดเลือกข้อคำถามไว้ 60 ข้อจำแนกเป็นการบริหารจัดการสถานศึกษา 4 ด้าน ๆ ละ 15 ข้อและแก้ไขปรับปรุงตามคำแนะนำของผู้เชี่ยวชาญแล้วจัดพิมพ์เป็นฉบับร่าง

 5. นำแบบสอบถามที่ผู้เชี่ยวชาญตรวจสอบและแก้ไขแล้วไปทดลองกับโรงเรียนในเครือเซนต์ยอแซฟ คือ โรงเรียนเซนต์ยอแซฟกุฉินารายน์ที่ไม่ใช่กลุ่มประชากร จำนวน 30 คน

 6. นำแบบสอบถามที่ได้รับคืนมาไปวิเคราะห์หาความเชื่อมั่น (Reliabillity) ของแบบสอบถามทั้งฉบับโดยใช้วิธีหาค่าสัมประสิทธิ์อัลฟา (Alpha Coefficient) ของ Cronbach ได้ค่าความเชื่อมั่นตามแบบสอบถามทั้งฉบับเท่ากับ 0.982

 7. นำแบบสอบถามที่ได้ตรวจสอบคุณภาพเครื่องมือแล้วเสนออาจารย์ที่ปรึกษา เพื่อตรวจสอบความถูกต้องสมบูรณ์อีกครั้งหนึ่ง แล้วจัดพิมพ์เป็นแบบสอบถามฉบับสมบูรณ์เพื่อนำไปใช้ในการเก็บรวบรวมข้อมูลต่อไป

**การเก็บรวบรวมข้อมูล**

 1. ผู้วิจัย ขอหนังสือจากบัณฑิตวิทยาลัย ประจำสาขาวิชาการบริหารจัดการการศึกษาถึงผู้จัดการโรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1 เพื่อขอความอนุเคราะห์ในการเก็บรวบรวมข้อมูล

 2. ผู้วิจัย ดำเนินการเก็บรวบรวมข้อมูลด้วยตนเอง

 3. ผู้วิจัยเก็บแบบสอบถามคืนครบตามจำนวนคิดเป็นร้อยละ 100 แบบสอบถามทั้งหมดสมบูรณ์สามารถนำมาวิเคราะห์ได้

**การวิเคราะห์ข้อมูลและสถิติที่ใช้**

 ผู้ศึกษาได้ดำเนินการวิเคราะห์ข้อมูลดังนี้

 ตอนที่ 1 สถานภาพของผู้ตอบแบบสอบถามวิเคราะห์โดยใช้ร้อยละ

 ตอนที่ 2 การบริหารจัดการสถานศึกษาตามหลักปรัชญาของเศรษฐกิจพอเพียงโรงเรียนเซนต์ยอแซฟกาฬสินธุ์ สำนักงานเขตพื้นที่การศึกษาประถมศึกษากาฬสินธุ์ เขต 1 วิเคราะห์ข้อมูลโดยใช้ค่าเฉลี่ยและส่วนเบี่ยงเบนมาตรฐานนำเสนอในรูปตารางประกอบการบรรยายโดยกำหนดเกณฑ์การแปลผลและความหมายของการปฏิบัติที่เป็นจริงในสถานศึกษาจากคะแนนเฉลี่ยเป็น 5 ระดับดังนี้ (กนกทิพย์ พัฒนาพัวพันธ์. 2555 : 63)

 1.00 - 1.49 หมายถึง ระดับการปฏิบัติน้อยที่สุด

 1.50 - 2.49 หมายถึง ระดับการปฏิบัติน้อย

 2.50 - 3.49 หมายถึง ระดับการปฏิบัติปานกลาง

 3.50 - 4.49 หมายถึง ระดับการปฏิบัติมาก

 4.50 - 5.00 หมายถึง ระดับการปฏิบัติมากที่สุด

 ตอนที่ 3 ข้อเสนอแนะเกี่ยวกับการบริหารจัดการสถานศึกษาตามหลักปรัชญาของเศรษฐกิจพอเพียงวิเคราะห์ข้อมูลโดยการหาค่าความถี่

 ตอนที่ 4 เปรียบเทียบสภาพการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์สำนักงานเขตพื้นที่การศึกษาประถมศึกษากาฬสินธุ์ เขต 1 วิเคราะห์ข้อมูลโดย T-test